\NormalFont\ShortTitle{ZEPHANIAH}

{\MTB BABYOR NI

\par }{\MT ZEFANIAH

\par }{\IS Murung’agen e Re Ke Babyor Ney

\par }{\IP I Zefaniah ni profet e i machib u lan gonap’an ragag e duw nga m’on ko fangiyal’ ni Josiah ni Pilung e sulweg nga rogon e meybil nge pigpig ngak Somol, ko duw ni 621 u m’on ndawori yib Kristus. Zefaniah ni profet e ki yi’iynag, ni bod ni ki i rin’ boch e profet, ni bay yib ba rran ni bayi gechignag Somol yu Judah ni bochan e meybil nge pigpig ni yad be tay ngak yugu boch e got. Ma ku errogon boch e nam ni ku ra gechig nagrad Got. Yugu aram rogon ni bay ni kirebnag yu Jerusalem, machane bay ni fulweg nga rogon bayay, ma girdi’ ni bay ra pired riy e bayi sobut’an’rad ma yad mat’aw ngak Got.

\par }{\IS Gathon e Re Ke Babyor Ney

\par }{\IO Rran rok Somol ni nge gechig 1:1—2:3

\par }{\IO Gafgow ni aw ko pi’in yad bbuguli yoror yu Israel 2:4–15

\par }{\IO Gafgow rok yu Jerusalem miyad sul ngak Somol 3:1–20



\par }\ChapOne{1}{\PP \VerseOne{1}Ba’aray e thin ni yog
{\ND{SOMOL}} ngak Zefaniah ni profet u nap’an ni Josiah ni fak Amon e Pilung nu Judah. (Zefaniah e yib rok fare pilung ni Hezekiah u daken Amariah, Gedaliah, nge Kushi.)


\par }{\SH Yaran e Pufthin rok
{\ND{SOMOL}}
\par }
{\PP \VS{2}Me ga’ar
{\ND{SOMOL}}, “Bay gu thang mit gubin ban’en u fayleng,

\VS{3}girdi’ ni gubin nge gamanman, arche’ nge nig. Bay gu bucheg wa’athan e pi’in kireb. Bay gu thang mit gubin e girdi’ ni dariy be’ nra par nib fos. I gag
{\ND{SOMOL}} e kugog e pi thin ney.


\par }{\PP \VS{4}“Bay gu gechignag e girdi’ nu Jerusalem nge gubin e girdi’ nu Judah. Bay gu thang mit e pi’in ke magey nma meybil ngak Baal u rom, ma fapi prist ni ur pigpiggad ngak, ni dar nanged Got, e dakriy be’ ni yad ra yib ngan’.

\VS{5}Bay gu thang mit e en ma yan ngalang nga daken e chigiy ko naun ngi i tayfan e y’al, pul, nge pi t’uf. Ma ku bay gu thang mit e pi’in yad ma meybil ngog miyad ma micheg ni yad ba yul’yul’ ngog, machane miyad cheal ngar pagedyad ngan yiblayrad u fithingan fare got ni Molek.

\VS{6}Bay gu thang mit e pi’in kar pi’ed keru’rad ngog nda kurir lekedgag, ni pi’in nda kurirbad ngog ara ra ninged e ayuw ngog ni nggu pow’iyrad.”


\par }{\PP \VS{7}Kari chugur fare rran ni bay par
{\ND{SOMOL}} nga tagil’ e pufthin; ere mu th’abed gulungmed u p’eowchen. I
{\ND{SOMOL}} e ke fal’eg rogon ni nge maligach ko girdi’ rok ma ke pining e pi to’ogor ni ngar giliw niged yu Judah.

\VS{8}Be ga’ar
{\ND{SOMOL}}, “Rofen nem ni yaran e mli’ girdi’, e bay gu gechignag e pi tolang, nge pumo’on ni fak e pilung, nge pi’in urfolgad u yalen boch e nam.

\VS{9}Bay gu gechignag e pi’in yad ma meybil ni bod e pi’in dar nanged Got ma yad ma mororo’ ma yad ma mathang pogofan ni fan e ngar sugyed e naun rok e masta rorad ko chugum nra feked u yargal.”


\par }{\PP \VS{10}Be ga’ar
{\ND{SOMOL}}, “Rofen nem e bay mu rung’aged laman e tolul nge mayor nib ga’ laman ko fare Garog ni Nig fithngan u Jerusalem, ngu lan fa gin’en ni kafin ni ngongliy u lan fare binaw. Ma bay mu rung’aged lungun e go’go’ u lan bang ni kafin ni ubung ko fare binaw nge ba lingan e parde’ u lan e yochi burey.

\VS{11}Gimed e pi’in gimed be par ko yungi n’en nib sobut’ e but’ riy ko fare binaw, mu tolul gad mi gimed yor, nnap’an ni gimed ra rung’ag lingan e ren’ey, ma aram e go’ ke yim’ fapi tasiyobay!


\par }{\PP \VS{12}“Ngiyal’nem e bay gu fek ba magal ngug magow u Jerusalem. Mu gu gechignag e pi’in ke pagan’rad ngorad ni yad be leamnag nikar thog naged e tin nge yag ngorad. Yad be ga’ar u lanin’rad, ‘Demturug rogon ma
{\ND{SOMOL}} e dabi rin’ ban’en.’

\VS{13}Urngin e tin ke fel’rogorad riy e bay ni fek u fithik’ e yargal min thirif e pi naun rorad u but’. Dabkur pired bi’id ko pi naun ni yad be toy ara ra unumed e wayin ni bay yib u wom’ngin fa yungi woldug ni
{\ADD{grape}} ni yad be yung.”


\par }{\PP \VS{14}Fare rran ni bayi par
{\ND{SOMOL}} nga tagil’ e pufthin e be chugur nrib pey! Rofen nem e ri gafgow, ya mus ko pi salthaw ni th’abi fulu’ ma yad ra tolul u fithik’ e myor ni kemath e liyeb ngorad!

\VS{15}Rofen nem e yaran e damumuw, ma yaran e gafgow nge amith. Yaran e mogothgoth nge kireb, ma ku yaran e rumug nge lumor, reb e rran nrib limolang mab talmor,

\VS{16}re rran nem e ra sug nga lingan e yabul ko mael nge laman e pi salthaw ni be tolul ko ngiyal’ ni yad be cham ko fapi binaw nge tafen e damit ni kan yororiy nrib tolang.


\par }{\PP \VS{17}Me ga’ar
{\ND{SOMOL}}, “Bay gu pag e gafgow nrib gel nge yib ngak e girdi’, nga uranod ni bod bmalmit ni be gay e kanawo’, ya kar denen gad nib togopluw ngog. Ere chiney e bay ni pu’og racha’rad nga but’ ni bod e ran, ma pi ldow rorad e bayi mel u but’.”


\par }{\PP \VS{18}Rofen nem e rra dag
{\ND{SOMOL}} gelngin e damumuw rok, ni mada’ nga urngin e silber nge gol rorad e dabyag ni nge aywegrad. Ga’ngin e fayleng ni bayi mogothgoth nga nifiyen e damumuw ni talyag rok. Ma bayi museg e yafos rok urngin e girdi’ nu fayleng nrib tomgin.




\par }\Chap{2}{\SH Ba wenig ni ngan pi’ keru’uy ko kireb
\par }
{\PP \VerseOne{1}Gur fare nam ni damur tamra’, mu sulweg lanin’um ngom

\VS{2}u m’on ni nge thoyem e nifeng ngam changeg ni bod e chabung ni un ko nifeng, u m’on ni nge yib e damumuw rok
{\ND{SOMOL}} ni be yikyik nga dakenam, ngu m’on ko fare rran ni nge dag gelngin e damumuw rok.

\VS{3}Mu sulod ngak
{\ND{SOMOL}}, gimed gubin girdi’en fare binaw nib sobut’an’med, ni gimed ma fol ko tin ni yog. Mu rin’ed e tin bmat’aw, mi gimed sobut’ nagmed u p’eowchen
{\ND{SOMOL}}. Ma aram e sana gimed ra thay ko gechig ko fare rran ni nge dag
{\ND{SOMOL}} e damumuw rok.


\par }{\SH Bilig t’ay e gafgow ni nge tay e pi nam ni yad ba liyeg yu Israel
\par }
{\PP \VS{4}Dariy be’ nra magey u lan fare binaw nu Gaza. Ma fare binaw nu Ashkelon e bay ni pag ndabki par be’ riy. Girdi’ nu Ashdod e bay ni tulufrad nga wuru’ fare binaw u ta’ab ngiyal’. Ma fare binaw nu Ekron e bay kun tuluf e girdi’ riy.

\VS{5}Bilig t’ay e gafgow e kam ted e girdi’ nu Filistia, gimed e girdi’ ni gimed ma par u dep’el’ay. Ya
{\ND{SOMOL}} e ke pag e gechig ni nge aw ngomed. Bayi thang owchamed, ni dabi magay be’ nib fos.

\VS{6}Binaw romed u charen e day e bayi par ni yuchuwo’ i pan me sug nag e chumol ko saf nge yochi naun ko pi tagafaliy e saf.

\VS{7}Girdi’ nra magey u Judah nib fos e bay ra pired ko binaw romed. Bay ra chugliyed e saf rorad u rom ma yad be mol u lan e naun rok yu Ashkelon. Fare
{\ND{SOMOL}} ni Got rorad e bayi par rorad nge ayuwegrad nge fel’ rogorad bayay.


\par }{\PP \VS{8}Be ga’ar
{\ND{SOMOL}} ni Gubin ma Rayag Rok, “Kug rung’ag ni be yog e girdi’ nu Moab ngu Ammon e thin nib kireb ma yad be moning nag e girdi’ rog. Yad be yog nib sororad ma bay ra koled u fithik’ e yargal e binaw rok yu Judah.

\VS{9}Rogon ni gu be par ni Gag
{\ND{SOMOL}} ni gub fos ni Got rok yu Israel, e gu be micheg nu Moab ngu Ammon e ngan thirif u but’ ni bod yu Sodom ngu Gomorrah. Bayi par nike sug nag e low ni go’ sol ni dabki fel’ bi’id, nike polo’ i pan. Ma tin ni magay ko girdi’ rog e bay ra giliw nigedrad ngar feked e binaw u pa’rad.”


\par }{\PP \VS{10}Ireram rogon e girdi’ nu Moab ngu Ammon ni bay ni gechig nagrad ko tolngan’ rorad nge ferad taf nge fan e ur yab’iyed e girdi’ rok
{\ND{SOMOL}} ni Gubin ma Rayag Rok.

\VS{11}Bayi k’aring
{\ND{SOMOL}} e marus ngorad. Bayi sobut’eg e pi got nu fayleng nge m’ayfarad, ma aram e gubin e nam ni bay ra meybilgad ngak, ko gin’en ni yad bay riy.


\par }{\PP \VS{12}{\ND{SOMOL}} e ku bayi thang e pogofan rok piyu Ethiopia u fithik’ e mael.


\par }{\PP \VS{13}I
{\ND{SOMOL}} e bayi maruwel nga gelngin nge gathay yu Assyria. Ir e bayi tay fare binaw nu Nineveh ni dakriy be’ riy nike mogothgoth, nike daken e ted ni dakriy e ran riy.

\VS{14}Bayi par e re gin’em nike mang yu ran’ i saf nge garbaw, nge gabin mit e gamanman e yad be par riy. Arche’ ni
{\ADD{owl}} e bay ra pired ko pi naun nike mogothgoth ngu’ur mayngargad u langan e winda. Pi gap’luw e ku yad ra mayngar u langan e tawo’. Ma yungi ren ni
{\ADD{cedar}} ko pi naun riy e bay ni fathiy ngan chuweg.

\VS{15}Irera’ e n’en ni bayi buch ko fare binaw nrib tolngan’ ma rib taf nga gelngin nib gel, ma be leamnag ni dakriy ban’en nra buch rok. Girdi’ riy e yad be leamnag nre binaw rorad nem e ir e th’abi cheag u fayleng. Ere ayugumguyew ko gin bayi yan i aw ngay, ni bayi par ndakuriy be’ riy me mang tagil’ e toffan ko gamanman. Gubin e girdi’ nra yib u charen me m’ing ban’en u yinrad ko morus.




\par }\Chap{3}{\SH Denen rok yu Jerusalem nge bayul riy
\par }
{\PP \VerseOne{1}Gafgow e nge tay yu Jerusalem, nib binaw nike sug ko kireb nge togopluw ni be gafgownag e girdi’ riy.

\VS{2}Der ma motoyil ngak
{\ND{SOMOL}} ara fel’ u wan’ e fnow. Der ma pagan’ ngak
{\ND{SOMOL}} ara ning e ayuw ngak.

\VS{3}Pi tolang riy e bod bogi layon ni be tolul; pi’in tapuf oloboch riy e yad bod e pi
{\ADD{wolves}} ni kar uyngolgad, ni kari gel farad cholchol ni mada’ nga balay i yil ma dab ra paged nge kadbul ngay.

\VS{4}Fapi profet e dariy ban’en nma m’ag rorad ni yad bogi sasalap; ma fapi prist e kar ta’ay niged e n’en nib thothup, ma yad ma dalib nag e motochiyel rok Got nge mang yad e fel’ ngorad.

\VS{5}Machane
{\ND{SOMOL}} e ka be par u lan fare binaw; n’en nib mat’aw e be rin’ ya dariy e ngiyal’ nma rin’ ban’en nib kireb. Dariy reb e kadbul nde rin’ e tin nib mat’aw ko girdi’ rok. Ma girdi’ u rom nde mat’aw e go’ kireb e yad be rin’ ni dariy e ngar tamra’gad.


\par }{\PP \VS{6}Be ga’ar
{\ND{SOMOL}}, “Kug thirif e pi nam ni polo’ u but’; ma kug gathay e pi binaw rorad ke par e pi yoror nge pi tafen e damit riy ni dakriy woton u but’. Fapi binaw e dakriy be’ riy; ma yupa’ i kanawo’ e dakriy be’ ni be yan riy, ya dariy be’ ni magach.

\VS{7}Ere gu leamnag ni aram e bay yib madgug u wan’ e girdi’ rog me m’ag u wan’rad e fanow rog, me siy ra paged talin e n’en ni kug fil ngorad. Machane de n’uw nap’an miyad ngongol nib gel e kireb riy ni bod kafram.


\par }{\PP \VS{8}Me ga’ar
{\ND{SOMOL}}, “Ere yug muson, muson nag fare rran ni bay gu sak’iy nggu togopluw ko pi nam. Kug turguy u wun’ug ni nggu kunuy e pi nam nga ta’bang ya aram e nggu pagrad ngar thamiyed gelngin e damumuw rog. Ga’ngin e fayleng nra mogothgoth ko damumuw rog ni be mo’oruf.


\par }{\PP \VS{9}“Ma aram e bay gu pingeg girdi’en e pi nam, ni kemus ni go’ gag e bay ur meybilgad ngog ma dakriy yug reb e got ngabang ni yad ra meybil ngay. Yad gubin ni bay urfol gad rog.

\VS{10}Mus ko girdi’ ni gu weregrad nga Ethiopia nib palog e bay ra feked e maligach rorad i yib ngog.

\VS{11}Gimed e girdi’ rog, re ngiyal’ i n’em e bayi dab kum tamra’gad ni um togopluwgad ngog. Bay gu chuweg e pi’in yad ba tolngan’ nge pi’in yab ba fenuwan’, ma gimed e dakriy e ngiyal’ ni gimed ra togopluw ngog u daken fare burey rog nib thothup.

\VS{12}Bay gu tay e pi’in nib sobut’an nge pi’in gafgow u rom, ni bay urbad ngog ni nggu aywegrad.

\VS{13}Girdi’ nu Israel nra magay nib fos e dariy ba kireb ni yad ra rin’ ngak be’, ma dab roged ban’en nib ban, ma ku dab ra guyed rogon ni ngar sasalpiyed ban’en. Bay i fel’ rograd miyad par ndariy ban’en nra buch rorad, ma dariy be’ ni yad ra tamdag ngak.”


\par }{\SH Ba tangin e felfelan’
\par }
{\Q \VS{14}Gimed e girdi’ nu Israel, mu tanggad mi gimed garusnag e felfelan’!

\par }{\QB Gimed yu Jerusalem, mu felfelan’ gad u polo’ i lanin’med!


\par }{\Q \VS{15}I
{\ND{SOMOL}} e ke taleg e gechig romed;

\par }{\QB ir e ke chuweg e pi to’ogor romed ni gubin.

\par }{\Q I
{\ND{SOMOL}}, ni fare pilung nu Israel e be par romed;

\par }{\QB ere dakuriy tapgin ni ngam rusgad e chiney.


\par }{\Q \VS{16}Arme nge taw ko fa ngiyal’ ni bay ra ga’ar gad ngak yu Jerusalem,

\par }{\QB “Binaw nu Zion, dab mu rus!

\par }{\QB Dab mu pag pa’am nge ul nga but’!


\par }{\Q \VS{17}Fare
{\ND{SOMOL}} ni Got romed e be par romed;

\par }{\QB ni gelngin e be gel nagmed.

\par }{\Q Bayi felfelan’
{\ND{SOMOL}} ngomed,

\par }{\QB ma fithik’ e t’ufeg rok e bayi pi’ reb e yafos nib be’ech ngomed.

\par }{\Q Bayi tang ma be felfelan’ ngomed,


\par }{\QB \VS{18}ni bod feni felfelan’ e girdi’ u nap’an e madnom.”

\par }{\BB \par }
{\MM I
{\ND{SOMOL}} e be ga’ar,

\par }{\Q “Kug museg e gafgow romed

\par }{\QB nge tamra’ romed ni kug chuweg.


\par }{\Q \VS{19}Arme nge taw ko fa ngiyal’!

\par }{\Q Ni bay gu gechignag e pi’in ur gafgow naged gimed;

\par }{\QB Bay gu ayweg e pi’in nib mugutgut

\par }{\QB mug fulweg e pi’in yad ba kalbus nga taferad.

\par }{\Q Bay gu pingeg e tamra’ rorad ko tayfan,

\par }{\QB ma gubin e nam ni bay rogned e sorok ngorad.


\par }{\Q \VS{20}Arme nge taw ko fa ngiyal’!

\par }{\Q Ni bay gu fulweg fapi girdi’ romed nra wear gad nga gubin e pi nam;

\par }{\QB bay gu taymed nge gilbugwamed u ga’ngin e fayleng

\par }{\QB mug fal’eg rogomed bayay.”

\par }{\MM I
{\ND{SOMOL}} e keyog e pi thin ney.


\par }