\NormalFont\ShortTitle{FILEMON}

{\MTB BABYOR NI PI’ PAUL NGE YAN NGAK

\par }{\MT FILEMON

\par }{\IP I Filemon e be’ ni girdi’en Kristus ni go’ yima nang. Rogon ni yibe leamnag e be’ ko galesiya nu Kolose, ma ba’ ba sib rok ni Onesimus fithingan. Re sib nem e mil rok nga Roma. Ma aram miyow mada’ Paul ni immoy u kalbus fa ngiyal’nem, me ayuweg Paul faanem nge mang girdi’en Kristus. U lan
{\BK{fare gi Babyor ni pi’ Paul nge yan ngak Filemon}} e be wenig Paul ngak ni nge n’ag fan u wan’ e kireb nike rin’ fare sib rok ngak, mra sul ngak ma nge fal’eg owchen ngak ni bochan e chiney e gathi kemus ni sib rok machane kemang walagen u daken Kristus.

\par }{\IS Tin ni bay riy

\par }{\IO Tabolngin 1–3

\par }{\IO T’ufeg nge michan’ rok Filemon 4–7

\par }{\IO I Paul ni wenignag Onesimus 8–22

\par }{\IO Tin tomur e thin 23–25



\par }\OneChap {\PP \VerseOne{1}Re babyor ney e yib rok Paul ni kemang reb e kalbus ni bochan Kristus Jesus, ma ki yib rok walagdad i Timothy —

\par }{\PP Ngak e fager romow i Filemon ni gamad nga ta’ab maruwel,

\VS{2}nge ngak girdi’en fare galesiya nma mu’ulung nga naun rom, nge ngak walagdad ni bpin i Apphia, nge ngak Arkippus ni ir reb e salthaw rok Kristus ni bod gadad:

\VS{3}I Got ni Chitamangidad nge Somol i Jesus Kristus e ngu’ur ayuwegew gimed ma yow be pi’ e gapas nga lanin’med.


\par }{\SH T’ufeg nge michan’ rok Filemon
\par }
{\PP \VS{4}Filemon ni walageg, gubin ngiyal’ ni gu ra meybil ngak Got, ma gu ma unegem ko meybil rog ma gu ma pining e magaer ngak e Got rog ni bocham.

\VS{5}Ya gu be rung’ag murung’agen rogon feni t’uf rom urngin e girdi’ rok Got nge rogon nib mich Somol Jesus u wun’um.

\VS{6}Gu be meybil ni ta’ab girdi’ ni kad ted ni bochan e michan’ rodad ngak Kristus e bayi ayuwegmed ngam nanged fan urngin e tin ni bfel’ ni be yib ngodad u daken Jesus Kristus.

\VS{7}T’ufeg rom, i gur walageg ni gab t’uf rog, e ba gel e felfelan’ nike pi’ ngog, ma ba ga’ e athamgil nike pi’ nga lanin’ug! Ya kam pi’ e felfelan’ nga laniyan’ urngin e pi’in girdi’en Got.


\par }{\SH I Paul ni wenignag Onesimus
\par }
{\PP \VS{8}Ireray fan nrayag ni nge dab kug tamdag ni nggog ngom e n’en ni ngam rin’, ya walageg gur u daken Kristus.

\VS{9}Machane rogon ni gab t’uf rog e ke gagiyeg nigeg ni nggu wenignag ngom ni ngam rin’. Yug ireray rogon ni gag Paul, ni gag e mol’og rok Kristus Jesus, ma ku errogon e chiney ni kug mang reb e kalbus ni bochan.

\VS{10}Ere gu be wenig ngom ni bochan Onesimus, ni ir e kemang be’ ni fakag u daken Jesus Kristus; yu roy u kalbus e kug mang ba matam ngak, ya kug pow’iy ke thap ngak Kristus.

\VS{11}Kakrom e immoy e cha’ney i Onesimus ndariyfan ngom, ma chiney e ke ga’ fan\FTNT{*}{{\FR 1:11 }{\FT{Onesimus e ba ngachal ni Greek ni fan “ba ga’fan.”}}} ngom nge gag.


\par }{\PP \VS{12}Kug pi’ e chiney ke sul ngom, nike un lanin’ug ngak.

\VS{13}Gu ba’adag ni nggu tay rog u roy e ngiyal’ney ni gu ba’ u kalbus ni bochan fare Thin Ni Bfel’, ni fan e nge yan nga luwam nge ayuwegneg.

\VS{14}Machane dabug ni ngug gel nigeg ngom ni ngam ayuwegneg; ya gu ba’adag ni ngam rin’ ni gur e leam rom. Ere dab gu rin’ ban’en ndawori fel’ ko leam rom.


\par }{\PP \VS{15}Sana pagem Onesimus nge par u orel nge n’uw nap’an ni bochan e nge sul ngom me par rom ni gubin ngiyal’.

\VS{16}Ya chiney e gathi kemus ni ir reb e sib, ya kabfel’ ngak be’ nib sib, ya kemang reb i walagdow nib t’uf rodow u daken Kristus. Rib t’uf rog! Me gur e ri kab gel fene bayi t’uf rom, ni be’ nib sib ma be’ ni walagem u daken Somol!


\par }{\PP \VS{17}Ere fa’anra ga be leam nigeg ni gadow ngabang, me ere mpag nge sul ngom ma ga fal’eg owchem ngak ni bod rogon ni ga ra rin’ ngog.

\VS{18}Ma fa’anra ke rin’ ban’en nib kireb ngom, ara bay e malfith rok rom, ma ga tay nge mang malfith rog.

\VS{19}Re bugithin ni ba’aray e ri gag e kug yoloy nga pa’ag:
{\ADD{I gag Paul e bay gu thang ngom}} (Susun e dab gu puguran ngom ni ku errogon gag ni gu magaer rom, ya gu ayuwegnem ngam nang Kristus.)

\VS{20}Ere walageg u daken Kristus, wenig ngom mu ayuwegneg ko re bugithin ney ni bochan Somol; mu felfelan’ nigeg, ya gur be’ ni walageg gur u daken Kristus!


\par }{\PP \VS{21}Gu be yoloy e re bugithin ney ma mmudugil u wun’ug ni bay mu rin’ e tin kug wenignag ngom — ma ri gu manang ni bayi pag rogon e tin ni bay mu rin’ ko tin ni gu be wenignag ngom.

\VS{22}Mu kum fal’eg rogon reb e singgil ngog, ya gu be finey ni bayi fulweg Got taban e meybil romed ni gimed gubin nge fulwegeg ngomed.


\par }{\SH Tin tomur e thin
\par }
{\PP \VS{23}Epafras ni ba’ rog u kalbus ni bochan Kristus Jesus e be ga’ar e nge falan’ Got ngom,

\VS{24}ma ku errogon e pi’in gamad nga maruwel ni Mark nge Aristarkus, nge Demas nge Luke.

\VS{25}I Somol Jesus Kristus e ngi i ayuwegmed ni gimed gubin.


\par }