\NormalFont\ShortTitle{TANG KO PITANG}

{\MT TANG KO PITANG

\par }{\IS Murung’agen e Re Ke Babyor Ney

\par }{\IP {\BK{Fare ke Babyor ni Tang Ko Pitang}} e bogi tang ni tangin e gamar, tin yo’or riy e thin rok be’ nib mo’on ngak be’ nib pin ni gamaren, nge thin rok fare pin ngak fare mo’on ni gamaren. Ku yima yog fithingan e re ke babyor ney ni
{\ADD{Tang ku Solomon}}, ni bochan e aram fithingan ni Hebrew.

\par }{\IP Pi tang ney u lanyan’ e girdi’ ni Jew e be dag rogon e tha’ u thilin Got nge girdi’ rok, ma lanyan’ e Kristiano e be dag rogon e tha’ u thilin Kristus nge Galasiya rok.

\par }{\IS Gathon e Re Ke Babyor Ney

\par }{\IO Bin m’on e Tang 1:1—2:7

\par }{\IO Bin l’agruw e Tang 2:8—3:5

\par }{\IO Bin dalip e Tang 3:6—5:1

\par }{\IO Bin aningeg e Tang 5:2—6:3

\par }{\IO Bin lal e Tang 6:4—8:4

\par }{\IO Bin n’el e Tang 8:5–14



\par }\ChapOne{1}{\PP \VerseOne{1}Bin th’abi fel’ e tang rok Solomon.


\par }{\SH Bin m’on e tang
\par }
{\SP Fare Pin

\par }{\Q \VS{2}Dep’ilugnam e ke tharayeg ko
{\ADD{kiss}};

\par }{\QB adag rom e kabfel’ ko wayin.


\par }{\Q \VS{3}Gasliw ni fel’, er bon dugum;

\par }{\QB ra nog fithingam me yib ngan’uy.

\par }{\QB Dariy reb e ppin nrayag rok ni tel ir ndabi adagem.


\par }{\Q \VS{4}Mu fekeg nggu un ngom, ngad milgow nga darow;

\par }{\QB ngam mmang pilung rog ma ga fekeg nga senggil rom.

\par }{\Q Gadow ra felfelan’ u ta’bang,

\par }{\QB ngad unumew ngad talubgow nga aer, ngad li’ew gadow ko adag.

\par }{\QB Arfan ngay ni urngin e ppin ma ba adagem!


\par }{\Q \VS{5}Pi’in ppin nu Jerusalem, gu ba lumor machane gub pidorang,

\par }{\QB ni gub lumor ni bod e pi tent u daken e ted u Kedar,

\par }{\QB machane fel’ngig e bod e kateng ko naun rok Solomon ni tafen e pilung.


\par }{\Q \VS{6}Dab mu lik’ath ngog ni bochan rama’eg,

\par }{\QB ya yal’ e ke butbut’ nigeg.

\par }{\Q Pi pumo’on ni walageg e ra damumuwgad ngog

\par }{\QB ra tedgag ko maruwel u milay’.

\par }{\QB Ni dakriy e ngiyal’ ni nggu aywegneg.


\par }{\Q \VS{7}Adag rog, mog ngog,

\par }{\QB Bu uw e gin ni ngam waliy e gamanman rom ngay ngar abichgad?

\par }{\QB Uw e gin yad ra gif ngay ko yal’ ni msiw’?

\par }{\Q Mang ni ngar gu changar nigem u

\par }{\QB fithik’ e yu ran’ i gamanman rok boch e tagafal gamanman?


\par }{\SP Fare Mo’on

\par }{\Q \VS{8}Th’abi pidorang u fithik’ e ppin, mog damnang ko uw?

\par }{\Q Mman ngam lek fa ran’ i gamanman;

\par }{\QB ngam pir’eg e gin nge abich e kaming rom riy

\par }{\QB u charen fapi tent ko pi tagafal gamanman.


\par }{\BB \par }
{\Q \VS{9}Gur, adag rog, e gama pug e fan ko pi pumo’on

\par }{\QB ni bod ba os ni bpin nma tu’langnag e pi os ni pumo’on

\par }{\Q nma girengiy e
{\ADD{chariot}} rok Farao.


\par }{\Q \VS{10}Piyan lolgem e rib fel’usun u daken linglingim

\par }{\QB ma ke puf nga daken bilel’ugnam ni bod e churwo’.


\par }{\Q \VS{11}Machane bay da ngongoliyew bikiyi chen ni fakam nib gol

\par }{\QB ni bay e nunuw riy ni silber.


\par }{\SP Fare Pin

\par }{\Q \VS{12}Pilung rog e kethig nga daken e sofa rok,

\par }{\QB ma florida rog e ke sugnag fithik’ e nifeng ko fel’ bon.


\par }{\Q \VS{13}Adag rog e bfel’ bon dugun ni bod e
{\ADD{myrrh}}

\par }{\QB nib thig nga daken ngarngoreg.


\par }{\Q \VS{14}En ni adag rog e bod e floras u mapan

\par }{\QB ni be puf u lan e milay’ ni
{\ADD{grape}} u Engedi.


\par }{\SP Fare Mo’on

\par }{\Q \VS{15}Adag rog, ri gab pidorang;

\par }{\QB be gal ra’en e adag u lan marwam!


\par }{\SP Fare Pin

\par }{\Q \VS{16}Gamareg to’, ri gab picho’ay;

\par }{\QB ni ri gama felfelan’ nigeg!

\par }{\Q Pan ni galunglung e nge mang tagil’dow;


\par }{\QB \VS{17}{\ADD{cedar}} e bay i mang ren e naun rodow,

\par }{\QB ma gek’iy ni
{\ADD{cypress}} e nge mang tenjo riy.




\par }\PoetryChap{2}{\Q \VerseOne{1}I gag e kemus ni gu ba floras u ma’pan u Sharon,

\par }{\QB ni floras ni giyab nu loway.


\par }{\SP Fare Mo’on

\par }{\Q \VS{2}Ni bod ba floras ni giyab u fithik’ e rchangal

\par }{\QB e aram rogon e en gamow u fithik’ e pi’in ni ppin.


\par }{\SP Fare Pin

\par }{\Q \VS{3}Bod rogon bake arfath u fithik’ e gek’iy u loway,

\par }{\QB aram rogon e an gamow ni yira ta’rebnag ko pi pumo’on.

\par }{\Q Adagen an’ug ni ngu par nga taglul’en,

\par }{\QB ma wom’ngin e ba athibthib u langag.


\par }{\Q \VS{4}I fekeg ko senggil ni tagil e madnom rok

\par }{\QB me tining e flak ko adag nga dakennag.


\par }{\Q \VS{5}Mu pi’ e
{\ADD{raisin}} ngog nge sul gelngig

\par }{\QB nge arfath ni nge pasig nigeg!

\par }{\QB Ke m’aynag e darngal gelngig.


\par }{\Q \VS{6}Ku gu teyay’ ko ba ni gil’ay i pa’,

\par }{\QB ma ba’ ni mat’aw i pa’ e ke longobiyeg.


\par }{\Q \VS{7}Mmicheged ngog, gimed e ppin nu Jerusalem,

\par }{\QB mmicheged u daken e
{\ADD{deer}} nib machreg nge
{\ADD{gazelle}}

\par }{\QB ni dab mmagawon niged e adag romow.


\par }{\SH Bin l’agruw e tang
\par }
{\SP Fare Pin

\par }{\Q \VS{8}Kug rung’ag laman e en ni gamareg.

\par }{\Q Nike yib ni be mil u daken e pi burey,

\par }{\QB ni kemus macharngin ni be th’ab e pi ted i yib ngog.


\par }{\Q \VS{9}Adag rog e bod e
{\ADD{gazelle}},

\par }{\QB fa
{\ADD{deer}} ni kabbitir.

\par }{\Q Ba’aram nib sak’iy u charen e rungrung.

\par }{\QB Ni be changar u winda nga naun me damit u thilin e sagel.


\par }{\Q \VS{10}Gamareg mu non ngog.

\par }{\SP Fare Mo’on

\par }{\Q Adag rog, ere moy;

\par }{\QB mu’un ngog to’.


\par }{\Q \VS{11}Ke m’ay ngil’an e garbeb; ma ke tal e nuw’;


\par }{\QB \VS{12}ma go’ ke puf e flores u ba’nem e binaw.

\par }{\Q Iraray ngil’an e tang;

\par }{\QB tang ko
{\ADD{dove}} e ka ni rung’ag u lan e yungi flang.


\par }{\Q \VS{13}Ke tabab e maloel ko
{\ADD{fig}};

\par }{\QB ma mak’uf ko
{\ADD{grape}} e ke fal’eg bon e nifeng.

\par }{\Q Adag rog, ere moy;

\par }{\QB mu’un ngog to’.


\par }{\Q \VS{14}Ga bod ba
{\ADD{dove}} ni be mith

\par }{\QB u thilin e war.

\par }{\Q Mu pageg nguguy fel’ngin owchem

\par }{\QB mu gu rung’ag lingum ni rib simunguy.


\par }{\BB \par }
{\Q \VS{15}Mu kol e pi
{\ADD{fox}}, nochi
{\ADD{fox}} ni pa’chichig,

\par }{\QB u m’on ni ngar gathayed e woldug rodow ni
{\ADD{grape}} nike k’uf.


\par }{\SP Fare Pin

\par }{\Q \VS{16}Adag rog e ba milfan ngog, ma bmilfag ngak.

\par }{\Q Ma durwi’iy e gamanman rok u fithik’ e floras ni giyab,


\par }{\QB \VS{17}nge taw ko ngiyal’ nike yib nifngen e kadbul

\par }{\QB ma ke chuw e lumor.

\par }{\Q Mu sul to’, ni bod ba
{\ADD{gazelle}},

\par }{\QB ma bod rogon ba fak e
{\ADD{deer}} u daken e burey nu Bether.




\par }\PoetryChap{3}{\Q \VerseOne{1}Gubin e nep’ ni gu ra mol nga chob rog

\par }{\QB mu gu lik’aynag e cha’ ni gu ba’adag;

\par }{\QB ug sapnag fare mo’on, ma da gu pir’eg.


\par }{\Q \VS{2}Ug mogow u lan e binaw i yan,

\par }{\QB u gu th’ab e yupa’ i kanawo’ ni ba ga’ nge kanawo’ ni achig.

\par }{\Q Ni gu be sapnag e cha’ ni gu ba’adag.

\par }{\QB Ug changar i yan, ma da gu pir’eg.


\par }{\Q \VS{3}Pi pumo’on ni matanagin e binaw e ra guyed gag.

\par }{\QB Mu gu fithrad, “Ka mu piri’egged e en ni gamareg?”


\par }{\Q \VS{4}Ma yug nap’an e gu pagrad, mu gu pir’eg fare mo’on.

\par }{\Q Mu gu kol ni da kug pag nge yan

\par }{\QB nge mada’ ko ngiyal’ ni kug fek nga naun rok e chitnag,

\par }{\QB ko re senggil nni gargelegneg riy.


\par }{\BB \par }
{\Q \VS{5}Mmicheged ngog, gimed e ppin nu Jerusalem;

\par }{\QB mmicheged u daken e
{\ADD{deer}} nib machreg nge
{\ADD{gazelle}}

\par }{\QB ni dab mmagawon niged e adag romow.


\par }{\SH Bin dalip e tang
\par }
{\SP Fare Pin

\par }{\Q \VS{6}Be mang e biney ni be yib u daken e ted ni
{\ADD{desert}} ni bod ba rumog ni ath,

\par }{\QB nib boni
{\ADD{incense}} nge
{\ADD{myrrh}} ni bfel’ bon,

\par }{\QB ni fare
{\ADD{incense}} nni chuw’iy ko pi tachuway’?


\par }{\Q \VS{7}Ke yib Solomon, ni yibe fek u daken tagil’ nib pilung;

\par }{\QB nel’ i ragag e salthaw ni kan yarmiy ni matnag rok,

\par }{\QB ni tin th’abi falu’ e salthaw u lan yu Israel.


\par }{\Q \VS{8}Yad gubin ni yad ba salap ko saydon;

\par }{\QB ni riyad ba cheag ko mael.

\par }{\Q Ra bagyad ma bay e saydon rok,

\par }{\QB ni ka ra fal’eged rograd ko cham nma yib nnep’.


\par }{\Q \VS{9}I Solomon ni Pilung e yibe fek u daken tagil’ nib pilung

\par }{\QB nni ngongliy ko tin th’abi fel e ren.


\par }{\Q \VS{10}Ra reb e ren riy ma kan ing ko silber;

\par }{\QB ma nga daken e bay e mad riy ni kan nunuwnag ko gol.

\par }{\Q Ma gayul riy e ka ni upnguy ko mad ni
{\ADD{purple}},

\par }{\QB ni bfel’ ya’an e wup riy ni ngongliy e ppin nu Jerusalem.


\par }{\Q \VS{11}Ppin nu Zion, mired ngam guyed Solomon ni Pilung.

\par }{\Q Ke tay fare te’elyaw ko pilung ni chitiningin e tay nga daken lolgen

\par }{\QB fa rofen nmadnom ko mabgol rok,

\par }{\QB ni rofen ni felfelan’ nge puw ufan.




\par }\Chap{4}{\SP Fare Mo’on

\par }{\Q \VerseOne{1}Adag rog, ri gab pidorang!

\par }{\Q Be galgal e adag u marwam u fon fagi mad u owchem.

\par }{\Q Ma piyan lolugem e be churu’ ni bod ba ran’ i kaming

\par }{\QB ni be og i yib nga pe’ning ko fapi burey nu Gilead.


\par }{\Q \VS{2}Nguwelem e ta’reb feni weach ko saf

\par }{\QB ni kafinn th’ab bunu’en ka ni maluknag.

\par }{\Q Ma dariy reb nike mul,

\par }{\QB ma ba ta’reb foyen.


\par }{\Q \VS{3}Dap’il’ugnam e bod bang i mad nrow;

\par }{\QB ma kabfel’ boch ya’an ni ga ra non.

\par }{\Q Be galgal ra’en linglingim u fon fare gi mad u owchem.


\par }{\Q \VS{4}Blel’ugnam e bod e wulyang ku David,

\par }{\QB nib pulpulo’ ma ba pach,

\par }{\QB ni bay bikiy i churwa’ ni be gafgaf riy ni bod rogon bbiyu’ yang i
{\ADD{shield}}.


\par }{\Q \VS{5}Thuthum e bod e
{\ADD{gazelle}},

\par }{\QB ni gowa l’agruw i
{\ADD{deer}} ni athlog ni yow be kay e pan u fithik’ e floras ko giyab.


\par }{\Q \VS{6}Bay gu par u daken e burey ni
{\ADD{myrrh}},

\par }{\QB ni burey ko
{\ADD{incense}},

\par }{\QB nge taw ko ngiyal’ nike yib nifngin e kadbul

\par }{\QB ma ke chuw e lumor.


\par }{\Q \VS{7}Adag rog, ri gab pidorang;

\par }{\QB ni dabiyag i yog fel’ngim!


\par }{\BB \par }
{\Q \VS{8}Male’ rog, moy ngad chuwgow ko pi Burey nu Lebanon;

\par }{\QB moy ngad chuwgow u Lebanon.

\par }{\Q Mu chuw u p’ebgul e Burey nu Amana,

\par }{\QB ngu p’ebgul e Burey nu Senir nge Burey nu Hermon,

\par }{\QB ko gin ma par e layon nge
{\ADD{leopard}} riy.


\par }{\Q \VS{9}Rogon e changar u owchem, i gur athibon an’ug ma male’ rog,

\par }{\QB nge fa ke churwa’ ni ka mu the’ nga bilel’ugnam

\par }{\QB e ke kal nga adig.


\par }{\Q \VS{10}Adag rom e ba felan’ug ngay,

\par }{\QB i gur athibon an’ug ma male’ rog.

\par }{\Q T’ufeg rom e kabfel’ ko wayin;

\par }{\QB ma florida rom e kabfel’ bon ko urngin mit e fangur.


\par }{\Q \VS{11}Lamen e
{\ADD{honey}} dap’ilugnam to’,

\par }{\QB ma blothem e milik nge
{\ADD{honey}} rog.

\par }{\Q Mad rom e bay urngin e fel’ bon nu Lebanon riy.


\par }{\BB \par }
{\Q \VS{12}Athibon an’ug, ma male’ rog, e ba milay’ nib ling,

\par }{\QB ba milay’ ni ka ni rungrunguy, ba alublub ni go’ gag ngay;


\par }{\QB \VS{13}u rom e ma dammal e woldug riy.

\par }{\Q Ni bang i gak’iy ni
{\ADD{pomegranate}} nni yung

\par }{\QB ni k’uf ma tin th’abi felel’ e wom’ngin.

\par }{\Q De lich e
{\ADD{henna}} nge
{\ADD{nard}} riy,


\par }{\QB \VS{14}nge
{\ADD{saffron}},
{\ADD{calamus}}, nge
{\ADD{cinnamon}},

\par }{\QB ara pi
{\ADD{incense}} ni gubin mit.

\par }{\Q {\ADD{Myrrh}} nge
{\ADD{aloe}} e ma tugul u rom

\par }{\QB nib sug ko tin th’abi fel’ bon e fangur.


\par }{\Q \VS{15}Pi alublub e ma tarannag fare milay’,

\par }{\QB nge ran ni be yan,

\par }{\QB nge yoch pa’ i lul’ ni be yib ko pi burey nu Lebanon.


\par }{\SP Fare Pin

\par }{\Q \VS{16}Nifengin e lel’och, mu od.

\par }{\Q Nifengin e yimuch, mu tanfengnag e milay’ rog;

\par }{\QB ma ga sugnag fithik’ e nifeng ko fel’ bon.

\par }{\Q Mu pag gamareg nge yib ko milay’ rok

\par }{\QB nge kay e tin thabi fel’ u wom’ngin.




\par }\Chap{5}{\SP Fare Mo’on

\par }{\Q \VerseOne{1}Kagub ngalan e milay’ rog,

\par }{\QB male’ rog, ma athibon an’ug.

\par }{\Q Gu be kunuy e pi
{\ADD{spices}} rog nge
{\ADD{myrrh}};

\par }{\QB gu be kay e
{\ADD{honeycomb}} nge
{\ADD{honey}} rog;

\par }{\QB ma gu be unum e wayin rog nge milik.

\par }{\SP Fapi Fager

\par }{\Q Gal fager mu abichgow migimew be garbod

\par }{\QB nge mada’ ko ngiyal’ ni ka mu chinggow ko adag romew.


\par }{\SH Bin aningeg e tang
\par }
{\SP Fare Pin

\par }{\Q \VS{2}Ngiyal’ ni gu be mol, ma ba od lanin’ug.

\par }{\Q Mug lik’ay ni be tugtuguy gamareg e mab.

\par }{\SP Fare Mo’on

\par }{\Q Mu pageg to’ nggub nga naun’,

\par }{\QB gur fiti lanin’ug ma
{\ADD{dove}} rog.

\par }{\Q Ke garda’ lolgeg ko wa’ngachol,

\par }{\QB ma ke monur piyan lolgeg ko garayuw.


\par }{\SP Fare Pin

\par }{\Q \VS{3}Ku gu mu’ i luf madag;

\par }{\QB are mangfan ngku ni gun’ bayay?

\par }{\Q Ku gu luknag rifrifen eg;

\par }{\QB are mangfan ni ngkug alitnag bayay?


\par }{\BB \par }
{\Q \VS{4}Gamareg e ke tay pa’ ko mab,

\par }{\QB ma kugu t’on ko felfelan’ nike chugur ngog.


\par }{\QB \VS{5}Ma ku gu fal’eg rogog ni nggu pag nga naun.

\par }{\Q Ke sug e
{\ADD{myrrh}} u pa’ag,

\par }{\QB buglipa’ag e ke garda’ ko
{\ADD{myrrh}},

\par }{\QB ni ggogoy e man’ ko mab.


\par }{\Q \VS{6}Gu bing e mab ngak gamareg,

\par }{\QB ma dakimo’ nike yan.

\par }{\Q Kargum’ ni bochan ni nggu rung’ag laman!

\par }{\Q U gu changarnag i yan mada gu pir’eg;

\par }{\QB U gu pining made fulweg lungug.


\par }{\BB \par }
{\Q \VS{7}Pi tamatnag ko binaw e ra pir’eged gag;

\par }{\QB miyad pirdi’iyeg ngar maad’adgad ngog;

\par }{\QB fapi matnag ni yad bay ko yoror ko binaw a ra gochthiyed e thal ni wuru’ e mad rog.


\par }{\Q \VS{8}Mmicheged ngog, gimed e ppin nu Jerusalem,

\par }{\QB ni fa’anra mu pir’eged e en gamareg,

\par }{\QB migmed yog ngak ni kug m’ar ni gube yik’ nga chogowen.


\par }{\SP Fapi Fager

\par }{\Q \VS{9}Re pin th’abi pidorang u fithik’ e ppin,

\par }{\QB mog en gamarem, yu gub thil u fithik’ gubin e girdi’?

\par }{\Q Ri mang e rib fel’ rok e re mo’on nir

\par }{\QB ni thingar gu michmichgad ngom?


\par }{\SP Fare Pin

\par }{\Q \VS{10}En gamareg e ba pichoay ma ba gel;

\par }{\QB yigo’ ir u fithik’ ragag e biyu’.


\par }{\Q \VS{11}Lolgen e bod e bin th’abi fel’ e gol;

\par }{\QB ma piyen lolugen e ba m’ingm’ing’,

\par }{\QB ni ba galunglung ni gowa ba arche’ ni gapluw.


\par }{\Q \VS{12}Lan owchen e bod yochi
{\ADD{dove}} u charen yoch pa’ i lul,

\par }{\QB ni kani luknag ko milik ni bfel’ tagil’ u charen e lul’.


\par }{\Q \VS{13}Linglingin e bod feni fel’usun bang i milay’

\par }{\QB nib sug ko
{\ADD{herbs}} nge
{\ADD{spices}}.

\par }{\Q Dap’iligun e bod e floras ni giyab,

\par }{\QB nib monur ko
{\ADD{myrrh}} nib renran.


\par }{\Q \VS{14}Rifrifen pa’ e rib fel’ i chamay,

\par }{\QB baye luwaw riy nni ayliy e malang ni galgal ngay.

\par }{\Q Downgin e bpach ni bod e
{\ADD{ivory}},

\par }{\QB ni kan ayliy ko
{\ADD{sapphire}}.


\par }{\Q \VS{15}L’agruw raba’ i ay ni duga’ ni
{\ADD{marble}}

\par }{\QB u daken rifrifen ay ni gol.

\par }{\Q Feni picho’ay e bod e burey nu Lebanon

\par }{\QB nge gek’iy riy ni
{\ADD{cedar}} nib mal’eg.


\par }{\Q \VS{16}Rib athib l’ugun ni yira
{\ADD{kiss}} nag;

\par }{\QB gubin ban’en ni rarogon ma kagum’ ni bochan.

\par }{\Q Ppin nu Jerusalem, irera’ rogon e en gamareg.




\par }\Chap{6}{\SP Fapi Fager

\par }{\Q \VerseOne{1}Gur e an th’abi pidorang u fithik’ e ppin,

\par }{\QB bu uw e gin ke yan gamarem ngay?

\par }{\Q Mog ngomad e ra pa’ i kanawo’ nike sor gamarem ngay,

\par }{\QB ya nge yag ni nggu ayuweged gur i gay.


\par }{\SP Fare Pin

\par }{\Q \VS{2}En ni gamareg e ke yan ko milay’ rok,

\par }{\QB ko gin ma tugul e gek’iy ni
{\ADD{balsam}} riy.

\par }{\Q Be durwi’iy e gamanman rok u milay’

\par }{\QB ma be kunuy e flores ni giyab.


\par }{\Q \VS{3}En ni adag rog e ba milfan ngog, ma ba milfag ngak;

\par }{\QB be durwi’iy e gamanman rok u fithik’ e giyab.


\par }{\SH Bin lal e tang
\par }
{\SP Fare Mo’on

\par }{\Q \VS{4}Adag rog, rigab pidorang ni bod fel’ngin yu Jerusalem,

\par }{\QB ma bfel’usum ni bod fare binaw nu Tirzah,

\par }{\QB ga bod e pi binaw ni felel’, ni be un e fan rog ngom.


\par }{\Q \VS{5}Mu chefeg e changar rom rog nga orel;

\par }{\QB ya be fek e fan rog.

\par }{\Q Piyan lolgem e be churu’ ni bod ba ran’ i kaming

\par }{\QB ni be ’og i yib nga p’ening ko burey nu Gilead.


\par }{\Q \VS{6}Nguwelem e ta’reb feni wech nga ba ran’ i saf

\par }{\QB ni kafinn luknag.

\par }{\Q Dariy reb riy nib mul;

\par }{\QB ma gubin nib ta’reb foyin.


\par }{\Q \VS{7}Linglingim e be mat’ ram’en u fon fagi e mad u owchem.


\par }{\Q \VS{8}Ngan pag e en pilung nge yag ngak nel’ i ragag e
{\ADD{queen}}, nge meruk i ragag e ppin rok

\par }{\QB nge rugod ni dabiyag i the’eg!


\par }{\Q \VS{9}Ma kabm’on u wun’ug ta’reb,

\par }{\QB ni ir e bod fini pidorang ba
{\ADD{dove}}.

\par }{\Q Kari mus ni ta’reb rok e chitiningin,

\par }{\QB ni ir e th’abi t’uf rok e chitiningin.

\par }{\Q Urngin e ppin ni yad ma changar ngak ma yad ma yog e sorok ngak;

\par }{\QB pi le’engin e pilung nge ku boch e ppin e yad ma yon’ tangin nib sorok.


\par }{\BB \par }
{\Q \VS{10}Mini’ e ray nra changar ma bod ni be puf e woch?

\par }{\Q Rib pidorang ma ba gal ra’en,

\par }{\QB ni be maluplup ni gowa yal’ ara pul.


\par }{\Q \VS{11}Ku gub nga p’ening u fithik’ e gek’iy ni keal

\par }{\QB ni ngguy e gek’iy ni kafni for u loway,

\par }{\QB mug guy yuwan e
{\ADD{grape}} ni kafni sum

\par }{\QB nge mak’uf ko
{\ADD{pomegranate}}.


\par }{\Q \VS{12}Gu da’da’ make thum an’ug ngom

\par }{\QB ni bod be’ u daken e
{\ADD{chariot}} nike th’ab mirin nga mit e mael.


\par }{\SP Fapi Fager

\par }{\Q \VS{13}Mu churu’! Mu churu’!

\par }{\Q Gur fare rugod nu Shulam,

\par }{\Q Ngguyed gur ni ga be churu’.

\par }{\SP Fare Pin

\par }{\Q Mangfan ni gimed ba’adag ni ngu’um yaliyedgag

\par }{\QB ni gu be churu’ u p’eowchen e girdi’ ni be sap?




\par }\Chap{7}{\SP Fare Mo’on

\par }{\Q \VerseOne{1}I gur re rugod ni dabiyag i yog fel’ngim!

\par }{\QB Rifrifen em e rib gamog u lan e
{\ADD{sandal}}.

\par }{\Q Rogoni thir daken ayim

\par }{\QB e bod e maruwel rok be’ nib salap ko dumow m’uw.


\par }{\Q \VS{2}Totham e kalas ko wayin

\par }{\QB ke sug be map nga but’.

\par }{\Q Bay ba thum i
{\ADD{wheat}} urom,

\par }{\QB nib liyeg e giyab.


\par }{\Q \VS{3}Thuthum e bod l’agruw i
{\ADD{deer}} ni athlog.

\par }{\QB Bod l’agruw i
{\ADD{gazelles}}.


\par }{\Q \VS{4}Blel’ugnem e bod ba wulyang ni
{\ADD{ivory}}.

\par }{\Q Ma lan owchem e bod yung i lipath u lan e binaw nu Heshbon,

\par }{\QB nib chuchugur ko garog ko fare binaw nib gilbugwan.

\par }{\Q Ma p’ethungum e rib fel’usun ni bod e wulyang nu Lebanon

\par }{\QB nib suwon ni matnag nu Damascus.


\par }{\Q \VS{5}Ba puw owchem ngalang ni bod e burey ni Karmel.

\par }{\Q Piyan lolgem ni kan l’ang e be gal ra’en ni bod e bin th’abi fel e
{\ADD{satin}};

\par }{\QB feni gamog e rayag ni kal nga adin ba pilung.


\par }{\BB \par }
{\Q \VS{6}Ri gab gamog, ma rigab pidorang;

\par }{\QB ma rib langob e felfelan’ ko adag rom.


\par }{\Q \VS{7}Ri bfel’ i tay kenginam nge mithmith rom ni bod bake niw,

\par }{\QB ma thuthum e ruw ngun i wom’ngin.


\par }{\Q \VS{8}Bay gu wan u kenggin nga lang,

\par }{\QB nggu t’ar wom’ngin.

\par }{\Q Thuthum e bod l’agruw punug i
{\ADD{grape}} u lanin’ug,

\par }{\QB ma pogofan rom e bod bon e arfath,


\par }{\QB \VS{9}ma langam e bod e bin th’abi fel’ e wayin.

\par }{\SP Fare Pin

\par }{\Q Ere mu pag e wayin nge map’ nib puluw ko en gamareg,

\par }{\QB nge map’ nga daken dap’ilugun nge nguwalen.


\par }{\Q \VS{10}Bmilfag ko en ni gamareg, ma beyim’ ni bochag.


\par }{\Q \VS{11}Moy to’, nga darow nga wuru’ e binaw

\par }{\QB ngad pirew reb e nep u lan e flang.


\par }{\Q \VS{12}Bay da odgow nri kakadbul ngad yalyew e
{\ADD{grape}}

\par }{\QB ngad guyew ko ke chugur ni nge tugul,

\par }{\QB fa kepuf e floras riy

\par }{\QB nge
{\ADD{pomegranate}} ko ke k’uf fa.

\par }{\Q Mu rom e bay gu pi’ ngom riy e adag nge t’ufeg rog.


\par }{\Q \VS{13}Rayag ni ngam faray bon e
{\ADD{mandrake}},

\par }{\QB ma urngin e tin th’abi fel u wom’ngin e gek’iy e bayu taga’ mab rodow.

\par }{\Q Fitilanin’ug, kug cha’riy ni fanam e tin kakrom e felfelan’ nge tin be’ech.




\par }\PoetryChap{8}{\Q \VerseOne{1}Gu be athpeg ni fa’an mang e gur walageg ni pumo’on,

\par }{\QB ni chitnag e i tathuth nigem.

\par }{\Q Ma aram e fa’an gu ra mada’ nigem u kanawo’,

\par }{\QB ma gu ra farey owchem ma dariy be’ nra dabuy.


\par }{\Q \VS{2}Gu ra fekem ko naun ko chitnag,

\par }{\QB ni cha’an ni fil gubin e tin gumnang ngog.

\par }{\Q Gu ra pi’ ngom e tin th’abi fel’ lamen e wayin

\par }{\QB ma ku arrogon logwen wom’ngin e gek’iy.


\par }{\Q \VS{3}Ah manga gu teyey’ ko ba’ ni gil’ay i pa’am,

\par }{\QB ma ga yin’ e ba’ ni mat’aw nga dakenag.


\par }{\BB \par }
{\Q \VS{4}Mmicheged ngog, gimed e ppin nu Jerusalem,

\par }{\QB ni dab magawon niged e adag romow.


\par }{\SH Bin n’el e tang
\par }
{\SP Fapi Fager

\par }{\Q \VS{5}Mini’ e re rugod ney ni be yib u daken e ted i yib,

\par }{\QB ni yow ba mokol pa’ef e en ni gamaren?

\par }{\SP Fare Pin

\par }{\Q U tan fare ke arfath e ug pugem riy,

\par }{\QB ko gin nni gargel nigem riy.


\par }{\Q \VS{6}Mu ning an’um ko gubin e adag kemus ni birog e ngam bing ngay;

\par }{\QB dariy be’ ni ngamun’ ngalan ngorngorem kemus ni go’ gag.

\par }{\Q Adag e bod feni gel gelngin e yam’;

\par }{\QB amithun e adag e bod feni gel e yam’.

\par }{\Q Ma gabulbul e daramram riy

\par }{\QB nge gak’ ni bod ba nifiy nib gelmirin.


\par }{\Q \VS{7}Ran e dabiyag ni nge thang;

\par }{\QB ma dariy ba sugbur nra tharey.

\par }{\Q Machane fa’anra guy be’ rogon ni nge chuwi’iy e adag ko machaf rok,

\par }{\QB ma kemus ni fanenikan e ra yib riy ngak.


\par }{\SP Pi Pumo’on ni walagen fare Bpin

\par }{\Q \VS{8}Bay walagmad ni bpin ni kab bitir,

\par }{\QB ni dawori yib thuthun.

\par }{\Q Mang e ngad rin’ed ni fan ngak

\par }{\QB u nap’an nra par nga puluwon be’?


\par }{\Q \VS{9}Fa’an mang e ir bang i rungrung,

\par }{\QB ma gadad ra toy ba wulyang ni silber ni fen.

\par }{\Q Machane fa’an mang e ba garog,

\par }{\QB ma gadad ra rungrunguy ko ren ni
{\ADD{cedar}}.


\par }{\SP Fare Pin

\par }{\Q \VS{10}I gag e gu bang i rungrung,

\par }{\QB ma thuthug e wulyang riy.

\par }{\Q Adag rog e manang ni ir

\par }{\QB e gu ma pir’eg e felfelan’ nge gapas rok.


\par }{\SP Fare Mo’on

\par }{\Q \VS{11}I Solomon e bay bang i
{\ADD{grape}} ni fi’in

\par }{\QB u bang i n’en ni yima yog ni Baal Hamon.

\par }{\Q Bay girdi’en e woldug ni yad ma
{\ADD{rent}} nag rok;

\par }{\QB nra bagyad mma pi’ puluwon ni bbiyu’ yang e silber.


\par }{\Q \VS{12}I Solomon e rib m’ag u wan’ e biyu’ rok e salpiy,

\par }{\QB ma girdi’en e milay’ e l’agruw mira’ay e birorad e f’oth;

\par }{\Q Bay bang e milay’ ni
{\ADD{grape}} nri gag e fi’ig!


\par }{\Q \VS{13}Adag rog, mu pageg nggu rung’ag lungum u daken e milay’;

\par }{\QB pi’in gamad e yad be son ni ngar rung’agged lungum ni ka mu non.


\par }{\SP Fare Pin

\par }{\Q \VS{14}Adagen an’ug, moy, ni bod ba gamanman ni
{\ADD{gazelle}},

\par }{\QB fa ba fak e gamanman ni
{\ADD{deer}} u daken e pi burey ni gin ma tugul e
{\ADD{spice}} riy.


\par }